Í írska lýðveldinu búa um 3.5 milljónir manns en í Dublinborg rétt rúmlega 1 milljón manna . Áin Liffey skiptir borginni í tvo hluta , norður og suður , sem gefur henni sérstakan sjarma . Í hugum margra er Dublin þekktust fyrir sínar fjölmörgu krár , fjörleik og írska tónlist . Elsta krá í Dublin er hin magnaða The Brazen Head sem var stofnuð árið 1198 og heimsókn þangað ætti að vera ofarlega á lista . Einnig má skella sér í skoðunarferð í höfuðstöðvar Guinness verksmiðjunnar þar sem hægt er fræðast um þennan annars ágæta ölkeldusafa . Í Dublin eru vel á annað þúsund barir og krár þar sem Guinness , Jameson og Bailey‘s njóta mestu vinsældanna . Írar kunna sannalega að skemmta sér og myndast iðulega gamalkunn stemning á írsku kránum . Í Dublin er að finna mikið úrval góðra veitingastaða og velja má milli amerískra , skandinavískra , ítalskra og svo að sjálfsögðu írskra veitingastaða . Úrvalið er mikið og ættu allir að finna eitthvað við sitt hæfi . Miklar breytingar hafa orðið á Dublin á síðari árum , hún hefur vaxið gríðarlega og hefur nánast breyst úr sveitaþorpi í stórborg , að hluta til vegna aukningar erlendra ferðamanna . Borgin hefur þó haldið sínum sjarma sem einkennist helst af hinu þægilega viðmóti íbúanna . Margar minjar tengjast hinum mörgu þekktu írsku rithöfundum en framlag Íra til bókmennta er sérstaklega merkilegt . Þjóðin státar m.a af þremur Nóbelskáldum : George Bernard Shaw , William Butler Yeats og Samuel Beckett . Glæsileg söfn eru víða í borginni , fallegir almenningsgarðar , eins og St. Stephens Green , og voldugar kirkjur á borð við kirkju heilags Patreks . Þá eru fjölmörg leikhús í borginni og auðvelt er að komast á skemmtilega tónleika . Nóg er af verslunum í Dublin og þar má finna allar helstu verslunarkeðjurnar sem fólk sækist eftir . Borgin er þægileg yfirferðar og stutt er á milli helstu verslunargatnanna sem eru sitt hvoru megin við ána Liffey . Tilvalið er svo að setjast niður á eina af fjölmörgum krám , eða sjarmerandi kaffihúsum borgarinnar , njóta dagsins áður en hlaupið er í næstu verslun . Fyrir sunnan er aðalverslunargatan Grafton Street þar sem hægt er að finna ýmsar merkjavörur og sérverslanir . Athugið að enginn VSK er af barnafötum . Norðan við ána er svo Henry Street og við hana standa ýmis minni vöruhús og verslunarmiðstöðvar . Verslunarmiðstöðin Dundrum Town Centre er glæsileg , ein sú stærsta í Dublin , og býður upp á óendanlega verslunarmöguleika . Dómkirkja Heilags Patriks , kirkjan er stærsta kirkja Írlands og á sér langa og merka sögu . Trinity College er eitt af kennileitum borgarinnar og er þar eitt fegursta bókasafn heims sem m.a. hefur að geyma mörg forn handrit . Höfuðstöðvar Guinness þar sem má finna glæsilegt safn auk þess sem gestir geta fengið að smakka á ölinu á barnum sem er á 7. hæð en þaðan er fallegt útsýni yfir borgina . Dublinar kastalinn þar sem er að finna mikla og merkilega norræna vikingasögu . St Stephen’s Green garðurinn er við hliðina á helstu verslunargötu Dublinar , Grafton Street og Grafton Street verslunarmiðstöðinni . Temple Bar er svæði á suður bakka árinnar Liffey sem er víðfrægt fyrir líflegt næturlíf .